Διερεύνηση της πλευρίωσης των κακώσεων στην αγωνιστική κολύμβηση
Creators: name: Χιντζόγλου, Καλή Δημητρίου
Publisher: name: Aristotle University of Thessaloniki
Year: 2008
Subjects: Πλευρίωση
Κακώσεις
Αγωνιστική κολύμβηση
Sidness/laterality
Sports injuries
Competitive swimming

description: Στην παρούσα μελέτη διερευνήθηκε η επίδραση της πλευρίωσης στις κακώσεις κολυμβητών και κολυμβητριών, ηλικίας 13-17 ετών, η πλευρά των κακώσεων (αριστερή, δεξιά, κορμός και κεφαλή) στις τρεις περιπτώσεις ασυμμετρίας (αριστερόχειρες/προτίμηση αριστερού ποδιού, δεξιόχειρες/προτίμηση δεξιού ποδιού, αμφιδέξιοι) και η σχέση της πλευρίωσης τόσο με τα αντιδιαμετρικά όσο και με τα συμμετρικά στιλ κολύμβησης, καθώς και η επίδραση αυτής στην εμφάνιση κακώσεων στα δύο φύλα. Στη μελέτη συμμετείχαν 201 αθλητές κολύμβησης (100 άνδρες και 101 γυναίκες), οι οποίοι προερχόταν από τον χώρο της κλασικής κολύμβησης και ήταν μέλη γυμναστικών-κολυμβητικών συλλόγων και σωματείων της Θεσσαλονίκης (π.χ. ΠAOK, ΧΑΝΘ, Ηρακλής, Αρης). Για τη διεξαγωγή της έρευνας χορηγήθηκαν 3 ερωτηματολόγια: α) το ερωτηματολόγιο προτίμησης χεριού των Briggs και Nebes (1975), β) το ερωτηματολόγιο προτίμησης ποδιού των Elias, Bryden και Bulman-Flemming, (1998) και γ) ένα ερωτηματολόγιο καταγραφής ιστορικού κακώσεων. Δε βρέθηκε σημαντική επίδραση της πλευρίωσης στην εμφάνιση κακώσεων στους κολυμβητές-τριες του δείγματος (p &gt; 0,05). Επιπλέον, δε βρέθηκαν σημαντικές διαφορές στην πλευρά εμφάνισης των κακώσεων στις τρεις περιπτώσεις ασυμμετρίας, ενώ αντίστοιχα αποτελέσματα διαπιστώθηκαν και όσον αφορά την επίδραση της πλευρίωσης στην εμφάνιση των κακώσεων στις διαφορετικές αγωνιστικές τεχνικές κολύμβησης. Επιπλέον, δεν παρατηρήθηκε σημαντική επίδραση του φύλου σε καμία από τις παραμέτρους της έρευνας (p &gt; 0,05). Συμπερασματικά, η προτίμηση των κολυμβητών και κολυμβητριών αγωνιστικής κατηγορίας σε ένα από τα δύο άκρα και πλευρές, δε φαίνεται να συνδέεται με την εμφάνιση κακώσεων. Τα αποτελέσματα αυτά, θα πρέπει να αποδοθούν τόσο στις ισχυρές συμμετρικές περιβαλλοντικές επιδράσεις που επενεργούν στους κολυμβητές-τριες, λόγω του αμφιδέξιου χαρακτήρα του αθλήματος όσο και στη μειωμένη βαρύτητα του υγρού περιβάλλοντος
description: IIn the present study was investigated, the laterality effect in swimming injuries, the side that the injuries happened in the three cases of sidedness, the correlation between laterality and the four swimming techniques, and the suggested link between laterality and injuries in both genders. In this study, 201 swimmers participated (100 males and 101 females) with median age of 15 years, and they were all members of swimming teams in Thessaloniki. Three questionnaires were administered to the athletes. The questionnaire that assessed hand preference of Briggs and Nebes (1975), the footedness questionnaire of Bryden and Bulman-Flemming (1998), and a third questionnaire consisted of questions for the history of past injuries. From the results, it appears that there wasn’t any significant difference in injuries frequency in relation to laterality (p &gt; 0,05). Furthermore, it becomes evident that there wasn’t any significant difference in the side that the injuries happened in the three cases of sidedness, while similar results was found as regards to the correlation between laterality and the four swimming techniques. Besides, no significant influence of the two genders in any aspect of our study was found (p &gt; 0,05). In conclusion, lateral preference in competitive swimmers, seems to be dissociated with injuries severity. These results might be indicative of the symmetric environmental influences that the swimmers experience, due to the bilateral sports character and the lose of gravity in the water